text: उन्होंने कहा कि मैं न सिर्फ भारत के लोगों को, बल्कि दुनिया से भी सीधे शब्दों में कहता हूं कि जम्मू कश्मीर का जो हिस्सा पाकिस्तान के साथ है वह पाकिस्तान का है और जो हिस्सा भारत के साथ है, वह भारत का है. यह नहीं बदलेगा. उन्हें लड़ने दीजिए, जितनी लड़ाइयां लड़ना चाहते हैं. यह नहीं बदलेगा. यह पूछे जाने पर कि कश्मीर के लिए केंद्र के विशेष प्रतिनिधि दिनेश्वर शर्मा क्या सफल रहे हैं तो अब्दुल्ला ने कहा कि सिर्फ शर्मा ही इस बारे में बता सकते हैं. उन्होंने कहा कि मैं सिर्फ इतना कह सकता हूं कि सिर्फ वार्ता से मुद्दे का हल नहीं होगा क्योंकि यह मुद्दा दो देशों के बीच का है. भारत सरकार को पाक सरकार से बात करनी होगी क्योंकि जम्मू-कश्मीर का एक हिस्सा पाकिस्तान के पास है.